เป๊ก เจอรักแรกพบ ตามติด เฌอปราง จีบลงเพลง ไม่ควรมีคนเดียว (คลิป)
แค่เพียงปล่อยทีเซอร์ ไม่ควรมีคนเดียว (Another You) เพลงซิงเกิลที่ 2 จากอัลบั้ม A Little Thing ที่ได้สาวที่มาแรงไม่แพ้กันจาก BNK48 เฌอปราง–อารีย์กุล มาเป็นนางเอกมิวสิกวิดีโอ ก็ทำให้ไทม์ไลน์ในทวิตเตอร์นักร้องซุปตาร์ ขวัญใจมหาชน เป๊ก-ผลิตโชค อายนบุตร คึกคักจนติดเทรนด์อันดับ 1 ประเทศไทยภายในเวลารวดเร็วเพลง ไม่ควรมีคนเดียว พูดถึงการที่เราเจอรักแรกพบสักคน แต่คนคนนั้นมีคนรักแล้ว เลยจินตนาการอยากให้โลกนี้มีเธอเพิ่มอีกคน จะได้ไม่ต้องไปแย่งกับใคร ด้านดนตรียังคง Concept น้อยชิ้นเหมือนเดิม กลอง กีตาร์ เบสเบาๆ ให้เสียงร้องของ เป๊ก ทำหน้าที่เล่าเรื่อง เป็นเพลงที่แอบใกล้เคียงชีวิตจริง เพราะแฟนๆน่าจะคิดเหมือนกันว่า เป๊ก ไม่ควรมีคนเดียวลองไปฟัง เฌอปราง นางเอกเอ็มวีพูดถึงการทำงาน ร่วมงานกับพี่เป๊กสนุกมากกกกค่ะ แล้วก็ตื่นเต้นด้วย วันถ่ายทำแดดร้อนมากแต่สนุกดี มีซีนที่ต้องตีเทนนิสกัน แล้วต่างคนต่างเล่นไม่เป็นทั้งคู่ ก็เลยเฮฮาสนุกสนานกันใหญ่เลย ครั้งแรกที่เฌอได้ยินเพลง ไม่ควรมีคนเดียว ก็ชอบเลยค่ะ ติดหูและฟังง่ายมาก ความหมายก็ดี คิดว่าแฟนๆน่าจะชอบ เพราะไม่อยากให้ศิลปินที่ตัวเองชอบมีคนเดียวแน่ๆ เฌอเองยังคิดเลยว่า ถ้าพี่เป๊กหรือเฌอมีหลายคนน่าจะดี จะได้แบ่งกันทำงานได้หลากหลาย ได้เจอแฟนๆได้ทีละหลายๆคนเป๊ก เล่าเพิ่มเติมว่า จริงๆผมก็เป็นแฟนคลับน้องเฌอปรางและ BNK48 ด้วยอยู่แล้ว ดีใจที่น้องรับปากมาเล่นเอ็มวีเพลงนี้ให้ น้องเก่งและอดทนมากครับ ถ่ายตั้งแต่เช้าถึงเย็นเลย แดดแรงมาก ตีเทนนิสจนแขนกระชับเลยครับ (หัวเราะ) ในเรื่องคือผมหลงรักน้องเค้าแล้วคอยแอบมองตลอดเวลา แต่น้องมีแฟนแล้วเราเลยได้แค่คิดว่าไม่อยากให้มีเฌอปรางแค่คนเดียว ส่วนตัวผมชอบคอนเซปต์เพลง ไม่ ควรมีคนเดียว (Another You) นะครับ ถ้าเรามีหลายๆคนได้ก็คงดี จะได้แบ่งปันความรักตอบแทนให้แฟนๆได้หลายๆคน (ยิ้ม) ฝากเป็นกำลังใจให้ผมและน้องเฌอปราง ติดตามฟัง ดูเอ็มวีเพลงนี้กันด้วยนะครับ ขอบคุณมากๆครับ.
แค่เพียงปล่อยทีเซอร์ ไม่ควรมีคนเดียว (Another You) เพลงซิงเกิลที่ 2 จากอัลบั้ม A Little Thing ที่ได้สาวที่มาแรงไม่แพ้กันจาก BNK48
เป๊ก ผลิตโชค,เฌอปราง BNK48,นางเอกเอ็มวี,เฌอปราง อารีย์กุล,BNK48,มิวสิกวีดิโอ,ข่าววันนี้,นักร้อง